પ્રાપ્ત વિગતો અનુસાર શહેરની બેકર હાર્ટ નર્સિંગ ઇન્સિટ્યૂટની બસ બપોરે 1 વાગ્યાની આસપાસ શહેરનાં અકોટા દાંડિયા બજાર ઓવરબ્રિજ પરથી પસાર થઇ હતી. જેમાં 40 જેટલા વિદ્યાર્થીઓ બેઠા હતા. જો કે અચાનક જ બસનાં ગિયર બોક્ષમાં આગ લાગી હતી. આગ બસનાં આગળનાં ભાગમાંથી ચાલુ થઇ હતી. ડ્રાઇવરે તમામ વિદ્યાર્થીઓને ઉતરી જવા કહ્યું હતું. 40 જેટલા વિદ્યાર્થીઓ બસમાંથી નીચે ઉતરી ગયા હતા. માત્ર બે મિનીટમાં જ સમગ્ર બસમાં આગ લાગી હતી. જો કે સ્થાનિક લોકોએ ત્વરીત પગલા લેતા બસનાં કાચ તોડીને વિદ્યાર્થીઓને બહાર કાઢ્યા હતા.